Jalan Negeri Kedah K456

Jalan Negeri Kedah K456 (Jalan Batu 18–Titi Batu atau Jalan Kampung Titi Batu) ialah jalan negeri timur-barat yang terletak di bahagian timur Daerah Yan, dalam negeri Kedah, Malaysia.   Jalan negeri ini bermula di FT 1 (Jalan Butterworth–Alor Setar) di Kampung Batu 18 ke K452 (Jalan Selengkoh–Kampung Teroi), di Kampung Sungai Lintang, dengan panjang jajarannya mencecah .

 Gambaran keseluruhan 
Jalan Negeri K456 bermula sebagai kilometer sifar di Kampung Batu 18, di pertemuan antara FT 1 (Jalan Butterworth–Alor Setar) di Batu 18. Persimpangan ini dikawal oleh papan tanda lalu lintas. K456 akan melintasi sebatang terusan buatan manusia bernama Terusan Wan Muhammad Saman berdekatan dengan kilometer sifar K456 dan kompleks perumahan Taman Chempedak Indah. K456 akan membuat lintasan kedua kalinya dengan Tali Air SCRBD 5, lalu akan melalui kawasan pertanian sawah padi yang diusahakan oleh penduduk sekitar. K456 juga akan sejajar dengan Sungai Dulang Kechil (atau Terusan Dulang Kechil) yang menuju ke muara di Selat Melaka ke arah barat daya. K456 akan melalui kawasan Kampung Belida Mamak, lalu membuat lintasan ketiga dengan Parit Bakong. Di lintasan ini juga, K456 akan memasuki zon pentadbiran Mukim Dulang, meninggalkan zon perbandaran Guar Chempedak dalam Mukim Sala Besar. K456 akan membuat pertemuan dengan FT 271 (Jalan Pulau Bunting–Guar Chempedak) di kawasan perkampungan kecil Kampung Titi Batu, lalu tiba di penamat baratnya. Penamat baratnya terletak di Kampung Sungai Lintang, di mana K456 akan membaut pertemuan dengan Jalan Negeri K452 (Jalan Selengkoh–Kampung Teroi).

Secara keseluruhannya, jajaran Jalan Negeri K456 yang telah diwarta terletak dalam kawasan pentadbiran Mukim Sala Besar (Simpang FT 1 ke Kampung Belida Mamak) dan Mukim Dulang (Kampung Belida Mamak ke Kampung Sungai Lintang). Bagi untuk perkhidmatan penyelanggaran jalan, K456 terletak di Zon 2 selian JKR Daerah Yan. K456 merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Yan, melalui Kerajaan Negeri Kedah. K456 dikenali sebagai Jalan Batu 18/Titi Batu dalam Sistem Maklumat Rekod-Rekod Jalan Raya Malaysia (MARRIS).

 Sejarah 
Kerja-kerja menaiktaraf dan pembinaan persimpangan utama FT 271 (Jalan Pulau Bunting–Guar Chempedak) dengan kemudahan lampu isyarat dan papan tanda lalu lintas di sekitar Kampung Titi Batu telah dibina dibawah kontrak UCM Construction Sdn. Bhd, dan dibuka kepada awam pada tahun 2018.

 Persimpangan utama 
Kesemua bahagian jalan negeri ini terletak di Daerah Yan, Kedah, Malaysia.

|-

 Lihat juga 
 Senarai jalan negeri di Kedah

 Rujukan 

 Pautan luar 
 Peta Jalan Raya JKR Semenanjung Malaysia, Jabatan Kerja Raya Malaysia

456